netweek - Το WiGig αποτελεί το μέλλον του Wi-Fi στην εποχή του 5G;\n24 Απριλίου 2017 | 12:35\tΓράφει η\tΊρις Ιωάννου\tTopics: Τηλεπικοινωνίες\nΜε το πέρασμα του χρόνου, στην αγορά των επικοινωνιών οι κινητές με τις Wi-Fi τεχνολογίες έχουν αρχίσει να αξιοποιεί βασικά χαρακτηριστικά η μια της άλλης. Για παράδειγμα, η κινητή τηλεφωνία χρησιμοποιεί μεγαλύτερα μεγέθη καναλιών, μικρότερα cells, καθώς επίσης χαμηλότερου κόστους hardware και co-opting τεχνικές από το Wi-Fi, όπως λ.χ. τις MIMO. Βέβαια, θα πρέπει να σημειωθεί πως την ίδια στιγμή τα πράγματα κινούνται και προς την άλλη κατεύθυνση. Συγκεκριμένα, το Wi-Fi δείχνει να επιλέγει το σύστημα ψηφιακής διαμόρφωσης OFDMA (Orthogonal Frequency-Division Multiple Access), μια πολλαπλών χρηστών έκδοση του δημοφιλούς Orthogonal Frequency-Division Multiplexing (OFDM), το οποίο χρησιμοποιούσε μέχρι σήμερα. Κατ’ αυτό τον τρόπο επιλέγει να αξιοποιήσει αυτό-βελτιστοποιούμενα δίκτυα και την προηγμένη διαχείριση του φάσματος. Μάλιστα, η πιστοποίηση WiGig 802.11ad στα κύματα millimeter, με την ταυτόχρονη μετεξέλιξη του LTE θα τα φέρει ακόμη πιο κοντά. Σημειώνεται πως το WiGig “υπόσχεται” ταχύτητες Gigabit ακόμη και σε κοντινές αποστάσεις απλά και μόνο μέσω της σύνδεσής του στην μπάντα των 60GHz. Αμφότερα βρίσκονται στο φάσμα κύματος millimetre για τα μεγάλα και εξαιρετικού μεγέθους ευρείας ζώνης καναλιών, τα οποία και χρησιμοποιούν beamforming, ενώ η επόμενη έκδοση του WiGig θα χρησιμοποιεί επίσης OFDM ή OFDMA. Ενδεχομένως και ευρύ MIMO.\nΝέες δυνατότητες - Αυξημένη δυναμική!\nΣε αυτή την παράμετρο προβάλει και το στοιχείο που διαφοροποιούνται. Κι αυτό, καθώς το cellular LTE και το “new radio” (NR) 5G έχουν σαφώς πιο υψηλές δυνατότητες και μια περισσότερο εκλεπτυσμένη αρχιτεκτονική. Σήμερα, το Wi-Fi απέχει παρασάγγας από τον βαθμό εξέλιξής του σε σχέση με ότι αναζητούμε να κάνουμε στο NR. Παρόλα αυτά, κάθε τεχνολογία αναμένεται να διαθέτει το μερίδιο που θα της αναλογεί, καταλαμβάνοντας τον απαιτούμενο χώρο. Πόσο, μάλλον, από τη στιγμή κατά την οποία η ζήτηση για πάσης φύσεως δεδομένα μόνο ανοδική θα συνεχίσει να είναι. Αποτελεί κοινά αποδεκτό γεγονός πως μόλις οι χρήστες πάρουν μια… γεύση από τις δυνατότητες που μπορούν να απολαύσουν μέσω των δεδομένων, αυτομάτως θέλουν ολοένα και περισσότερα. Εκτιμάται πως ενώ οι εν λόγω τεχνολογίες θα είναι συμπληρωματικές και θα απευθύνονται σε συγκεκριμένες, εσωτερικού χώρου εφαρμογές, το Wi-Fi θα εξακολουθήσει να παραμένει ως κύρια επιλογή τεχνολογίας πρόσβασης. Συμπερασματικά, καμία από τις προαναφερθείσες τεχνολογίες δεν θα είναι σε θέση να επιβιώσει δίχως την ύπαρξη της άλλης. Θα πρέπει να υπογραμμιστεί πως η παρουσία του Wi-Fi στη διεθνή αγορά μόνο ως αμελητέα δεν μπορεί να θεωρηθεί. Πόσο, μάλλον, από τη στιγμή κατά την οποία “μεταφέρει” κάτι παραπάνω από το 50% της συνολικής κίνησης των IP δεδομένων. Μέγεθος, το οποίο υπερβαίνει το αντίστοιχο των ενσύρματων και των φορητών δικτύων. Συγκεκριμένα, το Wi-Fi μεταφέρει περίπου 10 φορές περισσότερη κίνηση δεδομένων σε σχέση με τα φορητά δίκτυα. Μόνο ως υπερβολή δεν μπορεί να ειπωθεί πως η αγορά των κινητών επικοινωνιών οφείλει ένα σημαντικό μέρος της επιτυχίας της στο Wi-Fi: Από την κάλυψη κάθε επιμέρους ζητήματος που αφορά στους παρόχους (λ.χ. κάλυψη στις “τρύπες” που υπάρχουν στην απόδοση του δικτύου, εναπόθεση δεδομένων από μη ανώριμες m-τεχνολογίες κ.ά.) μέχρι και την διαχείριση και προώθηση του πλήθους των εφαρμογών. Αναμφίβολα, το αδειοδοτημένο φάσμα δεν θα ήταν από μόνο του σε θέση να καλύψει και διασφαλίσει το σύνολό των ανωτέρω. Την ίδια στιγμή, η… ακόρεστη ζήτηση για δεδομένα δεν θα μπορούσε να υλοποιηθεί και υποστηριχτεί.\nΑποτελεί κοινό τόπο πως το Wi-Fi έχει καταφέρει να πετύχει πολλούς στόχους, έχοντας διανύσει σημαντική απόσταση και πορεία για μια τεχνολογία η οποία ξεκίνησε ως… αντικατάστασης ενσύρματων συνδέσεων. Την ίδια στιγμή, εκτός από την άμεση εφαρμογή και υιοθέτησή του σε οικιακές εφαρμογές και χρήσεις, έχει περιχαρακωθεί από τους παρόχους διασύνδεσης ως μια αξιόπιστη όσο και λειτουργική επιλογή για πυκνές εφαρμογές σε πολυσύχναστους δημόσιους χώρους, καθώς επίσης και για μια ζωτικής σημασίας πηγή για τους παρόχους φορητών υπηρεσιών οι οποίοι αναζητούν έναν τρόπο να απαλλαγούν από την κίνηση των δεδομένων. Δίχως αμφιβολία, κάθε καινούριο πρωτόκολλο Wi-Fi έχει συμβάλει στην διασφάλιση ακόμη ταχύτερων ρυθμών δεδομένων, που επιτρέπει την διαρκή κίνηση. Βέβαια, από ένα σημείο και έπειτα, αυτό δεν φτάνει. Ήδη νέες τεχνικές, όπως λ.χ. τα MIMO και beamforming, έχουν πολλαπλασιάσει την χωρητικότητα των radio ζεύξεων, ενισχύοντας ταυτόχρονα τους ρυθμούς των δεδομένων.\nΠαρόλα αυτά, η ύπαρξη ακόμη περισσότερου φάσματος κρίνεται ως προαπαιτούμενο. Κάτι, που ως ένα βαθμό έχει γίνει πραγματικότητα χάρη στο 802.11ac που λειτουργεί στην μπάντα των 5GHz. Υπογραμμίζεται, απλώς, πως το Wave 1 802.11ac χρησιμοποιεί κανάλια μέχρι 80 MHz, ενώ το Wave 2 μέχρι 160 MHz. Σε αντίθεση, τα 802.11b, 802.11g και 802.11n στην μπάντα των 2.4GHz είναι περιορισμένα σε κανάλια των 20 MHz, ενώ το 802.11n στην αντίστοιχη μπάντα των 5GHz περιορίζεται στα 40 MHz. Κι όμως, υπάρχει πένα ζήτημα. Ποιο είναι αυτό; Όσο μεγαλώνουν τα μεγέθη των καναλιών, ολοένα και μειώνεται η διαθεσιμότητα όσων είναι ελεύθερα δίχως interference. Σε αυτό το σημείο, η παρουσία του WiGig κρίνεται ως καταλυτική. Κι αυτό, καθώς το beamforming αξιοποιεί το φάσμα κύματος millimetre. Η μπάντα των 60GHz μπορεί να υποστηρίξει κανάλια WiGig της τάξεως των 2GHz. Κάτι που… μεταφράζεται σε 25 φορές την χωρητικότητα του Wave 1 802.11ac. Αποτέλεσμα; Πολλαπλά κανάλια εύρους 2GHz να μπορούν να χρησιμοποιηθούν ταυτόχρονα!\nΤελευταία, το Wi-Fi Alliance έχει ξεκινήσει να πιστοποιεί προϊόντα WiGig προκειμένου να διασφαλίσει την διαλειτουργικότητα κατά μήκος διαφορετικών κατασκευαστών. Μάλιστα, ήδη το WiGig μαζί με ορισμένες εκδόσεις του Wi-Fi σε 5GHz, προσφέρουν συνδεσιμότητα πολλαπλών Gigabit.\nΘα πρέπει να υπογραμμιστεί πως το Wi-Fi Alliance έχει σημειώσει συγκεκριμένες περιπτώσεις χρήσεις (λ.χ. ασύρματο docking, εικονική πραγματικότητα, υψηλής ευκρίνειας δικτύωση) για το WiGig. Πρόκειται δε για ένα ισχυρό συμπλήρωμα στο “παραδοσιακό” Wi-Fi. Κατ’ αυτό τον τρόπο θεωρείται πως θα διασφαλιστεί μια ακόμη καλύτερη εμπειρία, λαμβάνοντας υπόψη τις δεσμεύσεις και τους περιορισμούς που έχει κάθε συσκευή στην οποία και λειτουργούν. Την ίδια στιγμή, πολλοί δεν αποκλείουν την πιθανότητα ορισμένες άλλες να αναδυθούν, στηριζόμενες στις προηγμένες τεχνολογίες κεραιών που με τη σειρά τους θα επιτρέψουν την καθιέρωση όσο και διατήρηση ακόμη πιο εύρωστων και αξιόπιστων συνδέσεων στο φάσμα υψηλής συχνότητας που χρησιμοποιείται από τον WiGig.\nΣυνδυαζόμενο με τα 802.11ac και 802.11ax, τα οποία με τη σειρά τους υποδιαιρούν περαιτέρω τα σήματα, το WiGig θα ενισχύσει για τους παρόχους την διαδικασία εναπόθεσης δεδομένων, επιτρέποντάς τους να παρέχουν ακόμη μεγαλύτερη χωρητικότητα δίχως να απαιτείται η αγορά πρόσθετου φάσματος. Μάλιστα, παράγοντες της αγοράς ισχυρίζονται πως η συγκεκριμένη τάση αναμένεται να συνεχιστεί και με το WiGig, ιδιαίτερα από τη στιγμή κατά την οποία η αγορά θα υιοθετεί την χρήση ολοένα και πιο μικρών cells σε δίκτυα LTE.\nΑπό την άλλη πλευρά, η βιομηχανία του Wi-Fi οφείλει να εργαστεί προκειμένου να δομήσει μια ολοκληρωμένη στρατηγική, καταρτίζοντας έναν εκτενή οδικό χάρτη για το IoT.\nΣχέσεις… ανοχής και συμβίωσης\nΣύμφωνα με εκτιμήσεις αρμόδιων παραγόντων της τηλεπικοινωνιακής αγοράς, το Wi-Fi αναμένεται να εμφανιστεί ανθεκτικό στις “παραδοσιακές” τοπικές ρυθμίσεις του, που κινούνται πέριξ του σπιτιού και του γραφείου, καθώς τα υψηλότερα δικαιώματα πληρωμών συνδέονται με συσκευές LTE. Την ίδια στιγμή, η πορεία του οφείλει να είναι περισσότερο ξεκάθαρη, καθώς η… εισβολή του 5G με την πολυπλοκότητα που το συνοδεύει εκτιμάται πως θα “στείλει” στα ύψη τα royalties των chipset, ακόμη και για τις πλέον απλές IoT συσκευές. Οπότε, η… αποκωδικοποίηση είναι απλή: Στην περίπτωση κατά την οποία το 5G θεωρείται ως ιδανικό για χρήση σε ένα μικρό, ιδιωτικό δίκτυο ενός μη-αδειοδοτημένου φάσματος, μπορεί να μην υπάρχει μηνιαία αμοιβή ή αντίστοιχη με βάση την χρήση των δεδομένων που καλείται να πληρώσει, ωστόσο την ίδια στιγμή υπάρχουν chips υψηλότερου κόστους και αυξημένων royalties.\nΟι ειδήμονες του κλάδου των telcos θεωρούν πως πάντοτε θα υπάρχει χώρος για το Wi-Fi. Οπότε, αρκετοί αναρωτιούνται με ποιο τρόπο θα συνεργαστεί και λειτουργήσει με το Wi-Fi. Θα πρέπει να γίνει κατανοητό πως αυτές οι τεχνολογίες δεν είναι απλά και μόνο συμπληρωματικές, αλλά ολοένα και αυξανόμενα συμβατές. Σε αυτό το πλαίσιο, το 5G αναμένεται να εμπεριέχει τόσο το 4G/ LTE όσο και το Wi-Fi radio, καθώς επίσης και τα νεότερης γενιάς και λογικής NB-IoT και 5GNR. Κι αυτό, με βάση τις απαιτήσεις που υπάρχουν αναφορικά με τις διαθέσιμες υπηρεσίες. Όσο για τα ετερογενή δίκτυα, θεωρείται περισσότερο πιθανό πως θα “παντρέψουν” διαφορετικές radio τεχνολογίες, ενοποιώντας αδειοδοτημένα και μη ποικίλα πρωτόκολλα. Την εμφάνισή τους αναμένεται να κάνουν ιδιαίτερα localized τεχνολογίες WiGig, που απαρτίζονται από ευρείας κάλυψης τεχνολογίες Wi-Fi, από επόμενης γενιάς δίκτυα LTE και 5G με το σύνολο των δυνατοτήτων τους. Μάλιστα, η βιομηχανία του Wi-Fi δείχνει να συναινεί. Ολοένα και μεγαλύτερο ρόλο παίζει το πόση συνολική χωρητικότητα μπορεί να εξασφαλίσει ένα δίκτυο. Ένα ακόμη ζητούμενο αναφορικά με το 5G αφορά στην διασφάλιση του κατά το δυνατόν υψηλότερου βαθμού συνεργασίας μεταξύ των πολλαπλής διαστρωμάτωσης τεχνολογίες.\nΠόσο, μάλλον, από τη στιγμή κατά την οποία καμία εξ’ αυτών δεν είναι σε θέση να φέρει εις πέρας κάθε πιθανή (και μη) περίπτωση και σενάριο. Αντιθέτως, θα πρέπει να αναδειχτούν τα ισχυρά σημεία κάθε μιας, και να ταιριάξουν παρέχοντας μια συνεκτική λύση.


«ΚΙΝΟΥΜΑΙ ΗΛΕΚΤΡΙΚΑ»: Ποιους αφορά η σχετική επιδότηση; Ποιά είναι η διαδικασία υποβολής αίτησης; | Caroto.gr\nΚύρια σελίδα/ΑΡΘΡΑ/ΔΙΑΦΟΡΑ/«ΚΙΝΟΥΜΑΙ ΗΛΕΚΤΡΙΚΑ»: Ποιους αφορά η σχετική επιδότηση; Ποιά είναι η διαδικασία υποβολής αίτησης;\n«ΚΙΝΟΥΜΑΙ ΗΛΕΚΤΡΙΚΑ»: Στις 24/8 ανοίγει η πλατφόρμα του προγράμματος – Από τις 7/8 η δυνατότητα αγοράς ή μίσθωσης ηλεκτρικών οχημάτων. Συμμετοχή στο ΚΙΝΟΥΜΑΙ ΗΛΕΚΤΡΙΚΑ μπορούν να αιτηθούν οι παρακάτω κατηγορίες:\n1. Φυσικά πρόσωπα , τα οποία μπορούν να αγοράσουν ή να μισθώσουν μέσω σύμβασης μακροχρόνιας μίσθωσης αμιγώς ηλεκτρικό όχημα ΙΧ. Επιπλέον έχουν την δυνατότητα να επιλέξουν εναλλακτικά την αγορά ηλεκτρικού δικύκλου ή τρικύκλου καθώς και ηλεκτρικού ποδηλάτου. Το οικολογικό bonus που προβλέπεται για αυτή την κατηγορία είναι :\n3. Η τρίτη κατηγορία αφορά τις νομικές οντότητες ανεξαρτήτως μορφής (ατομική, ΑΕ, ΙΚΕ, ΕΕ,ΟΕ, ΕΠΕ, ΚΟΙΝΣΕΠ) και μεγέθους (πολύ μικρή, μικρή, μεσαία και μεγάλη επιχείρηση). Για την συγκεκριμένη κατηγορία παρέχεται η δυνατότητα επιλογής έως τριών οχημάτων ή έως έξι (6) εφόσον η εταιρία διαθέτει δραστηριότητα σε νησιωτικό Δήμο. Η επιλογή των οχημάτων γίνεται από τις παρακάτω κατηγορίες :\nΔίνεται επιπλέον η δυνατότητα απόσυρσης ενός αυτοκινήτου και ενός δικύκλου, με ποσό 1.000€ και 400€ αντίστοιχα. Τονίζεται ότι για κάθε μια από τις παραπάνω τρεις κατηγορίες ωφελούμενων δίνεται η δυνατότητα υποβολής μιας αίτησης ανά ΑΦΜ. Η δαπάνη του ΦΠΑ δεν είναι επιλέξιμη. Η διαδικασία υποβολής περιλαμβάνει δυο στάδια , αυτό της υποβολής του αιτήματος συμμετοχής και αυτό της καταβολής του οικολογικού bonus.\nΗ υποβολή των αιτημάτων θα γίνεται μέσω της ηλεκτρονικής πλατφόρμας http://kinoumeilektrika.ypen.gr. Η διαδικασία είναι πολύ απλή και συνοδεύεται από την επισύναψη των απαιτούμενων δικαιολογητικών ανά κατηγορία ωφελούμενου .\n«ΚΙΝΟΥΜΑΙ ΗΛΕΚΤΡΙΚΑ» επιδότηση επιδότηση για αγορά ηλεκτροκίνητου αυτοκινήτου επιδότηση ηλεκτρικό αυτοκίνητο ηλεκτρικό αυτοκίνητο ΚΙΝΟΥΜΑΙ ΗΛΕΚΤΡΙΚΑ


Σύνδρομο δυσλειτουργίας ιερολαγόνιας άρθρωσης: Τι είναι - Με Υγεία\nΥπάρχουν πολλές εξετάσεις που μπορεί να κάνει ένας γιατρός για να εξετάσει την κινητικότητα και να διαγνώσει την υπερκινητικότητα της ιερολαγόνιας άρθρωσης.\nΟ ιερολαγόνια άρθρωση βρίσκεται κάτω από την οσφυϊκή μοίρα δίπλα στο κάτω μέρος της σπονδυλικής στήλης, πάνω από τον κόκκυγα. Είναι μια δομή που συνδέει το ιερό οστό, το οποίο είναι ένα τριγωνικό οστό στο κάτω μέρος της σπονδυλικής στήλης, με τη λεκάνη (λαγόνια λοφία). Τι πρέπει να ξέρετε για τον πόνο της ιερολαγόνιας άρθρωσης;\nΤόσο η υπερκινητικότητα των ιερολαγόνιων αρθρώσεων όσο και άλλες καταστάσεις που τις επηρεάζουν είναι συχνότερες σε νέες και μεσήλικες γυναίκες.\nΗ ιερολαγόνια άρθρωση έχει τα ακόλουθα χαρακτηριστικά:\nΠρώτον, είναι μικρή, πολύ δυνατή και ενισχυμένη από συνδέσμους\nΔεν έχει πολλή κινητικότητα\nΜεταδίδει όλες τις δυνάμεις από το άνω σώμα στο ισχίο και τα πόδια\nΚαι, τέλος, λειτουργεί ως αμορτισέρ.\nΑνατομία της ιερολαγόνιας άρθρωσης\nΗ λεκάνη περιλαμβάνει τη βάση του κορμού, στηρίζει την κοιλιά και λειτουργεί σαν ένωση μεταξύ των κάτω άκρων και του κορμού. Έτσι, είναι ένας κλειστός οστεοαρθρικός δακτύλιος που αποτελείται από τρία οστά και τρεις αρθρώσεις.\nΤα τρία οστά είναι:\nΔύο ομοιόμορφα και συμμετρικά λαγόνια οστά\nΤα ιερά, περίεργα και συμμετρικά οστά\nΤο σπονδυλικό μπλοκ που σχηματίζεται από τη σύντηξη 5 ιερών σπονδύλων.\nΗ λεκάνη είναι πολύ σημαντική για την ισορροπία της σπονδυλικής στήλης, καθώς οποιοδήποτε πρόβλημα στην πρώτη θα επηρεάσει αναπόφευκτα τη δεύτερη. Γι ‘αυτό το λόγο θα μπορούσαμε να το θεωρήσουμε λειτουργική μονάδα.\nΟι ιερολαγόνιες αρθρώσεις δίνουν ανακούφιση μεταξύ της σπονδυλικής στήλης (πάνω), η οποία είναι εύκαμπτη, και σταθερότητα στη λεκάνη. Επιπλέον, οι επιστήμονες θεωρούν το ιερό μέρος των οσφυϊκών σπονδύλων και το λαγόνιο μέρος των κάτω άκρων.\nΑιτίες για τον πόνο της ιερολαγόνιας άρθρωσης\nΔεν είναι ακόμη σαφές γιατί εμφανίζεται πόνος σε αυτήν την περιοχή. Ωστόσο, ορισμένοι πιστεύουν ότι μια αλλαγή στην κανονική κίνηση της άρθρωσης μπορεί να φταίει για τον πόνο.\nΗ πηγή του πόνου μπορεί να οφείλεται σε:\nΥπερκινητικότητα ιερολαγόνιας άρθρωσης: Αυτό συμβαίνει όταν υπάρχει υπερβολική κίνηση και επίσης αστάθεια σε αυτήν την περιοχή της πλάτης. Οι άνθρωποι αισθάνονται συνήθως τον πόνο στο κάτω μέρος ή στο ισχίο και μπορεί να εκπέμψει στην περιοχή της βουβωνικής χώρας.\nΥποκινητικότητα ιερολαγόνιας άρθρωσης: Σε αντίθεση με την προηγούμενη κατάσταση, αυτό συμβαίνει όταν υπάρχει πολύ μικρή κίνηση ή στερέωση αυτής της περιοχής. Έτσι, οι άνθρωποι αισθάνονται συνήθως πόνο στην πλευρά της κάτω πλάτης ή των γλουτών. Επίσης, ο πόνος μπορεί να καθρεφτιστεί κάτω από το πόδι σε αυτήν την περίπτωση.\nΣτην πραγματικότητα, οι άνθρωποι περιγράφουν αυτό το είδος πόνου παρόμοιο με την ισχιαλγία, που προκαλείται από ριζοπάθεια.\nΔείτε ακόμα: Οι καλύτερες και χειρότερες τροφές για τις αρθρώσεις\nΑξιολόγηση της ιερολαγόνιας άρθρωσης\nΥπάρχουν πολλά τεστ για την εξέταση της κινητικότητας αυτής της άρθρωσης και για τη διάγνωση της υπερκινητικότητας ή άλλων καταστάσεων. Έτσι, οι εξετάσεις μπορεί να έχουν διαφορετική πολυπλοκότητα και γενικά προσαρμόζονται διαφορετικά από τον κάθε φυσιοθεραπευτή.\nΕπιπλέον, το ίδιο τεστ μπορεί να παράγει διαφορετικά αποτελέσματα. Θα πρέπει να σημειώσετε ότι η ανάγκη για αναισθησία πριν από τέτοιες εξετάσεις είναι επίσης σημαντική, διότι βοηθά τον επαγγελματία να σας καθοδηγήσει σε αυτόν τον τύπο εξέτασης.\nΜερικές από τις πιο κοινές διαγνωστικές εξετάσεις είναι:\nΤεστ κινητικότητας της ιερολαγόνιας άρθρωσης: Παρόλο που είναι αρκετά γενικό, ένας γιατρός πρέπει να κάνει αυτό το αρχικό τεστ για να αξιολογήσει την άρθρωση. Αυτό συμβαίνει επειδή τους παρέχει πληροφορίες σχετικά με την κινητικότητα εντός της δομής.\nDowning Τεστ: Αυτό χρησιμεύει για τον προσδιορισμό των διαφορετικών βλαβών και της διαφοράς μεταξύ του ολικού ή μερικού ελλείμματος κινητικότητας των λαγόνων οστών στο ιερό. Στην πραγματικότητα, αυτό το τεστ αποτελείται από δύο ξεχωριστά μέρη:\nΤο τεστ επιμήκυνσης\nΤο τεστ συντόμευσης\nΙερό οστό προς κοιλιακή ολίσθηση: Αυτή η τεχνική μπορεί να ανιχνεύσει απόφραξη της άρθρωσης και άλλα συμπτώματα που μπορεί να υποφέρει ένα άτομο κατά τη διάρκεια του ελιγμού.\nΔοκιμή κάμψης ισχίου Gillet: Με αυτόν τον ελιγμό, ένας γιατρός μπορεί να διαγνώσει είτε μια στερέωση στο λαγόνιο είτε τη στερέωση του ιερού.\nΥπάρχουν διαφορετικές φυσικοθεραπευτικές τεχνικές για τη θεραπεία προβλημάτων των αρθρώσεων σε αυτόν τον τομέα όπως:\nΞεκλείδωμα των αρθρώσεων\nΑναδιοργάνωση των νευρομυϊκών αλυσίδων\nΕκτός από τα προαναφερθέντα μέτρα, υπάρχουν και άλλα μέτρα που μπορεί να χρησιμοποιήσει ένα άτομο όπως η εφαρμογή πάγου, θερμότητας και ανάπαυσης. Μπορείτε επίσης να χρησιμοποιήσετε φάρμακα για τον πόνο, στηρίγματα και ελεγχόμενη σωματική άσκηση.\nΩστόσο, πρέπει να πάτε στο γιατρό εάν αισθάνεστε δυσφορία σε αυτήν την περιοχή και να μην κάνετε διορθωτικά μέτρα χωρίς την επίβλεψή του.


Κορωνοϊός: Συναγερμός για το μαύρο ρεκόρ κρουσμάτων - Έρχονται μέτρα\nΚορωνοϊός: Συναγερμός για το μαύρο ρεκόρ κρουσμάτων – Έρχονται μέτρα\nΣυναγερμό έχει σημάνει στην κυβέρνηση και ειδικούς το χθεσινό αρνητικό ρεκόρ που κατέγραψε η Ελλάδα, σημειωνοντας τον υψηλότερο αριθμό νέων κρουσμάτων κορωνοϊού από την έναρξη της πανδημίας.\nΗ επιδημιολογική εικόνα μοιάζει πιο ανησυχητική με δεδομένο πως την Κυριακή είθισται τα. τεστ που πραγματοποιούνται ανά την επικράτεια για τον κορωνοϊό να είναι λιγότερα σε. σύγκριση με μια καθημερινή.\nΕχθές πραγματοποιήθηκαν 82.593 νέα κρούσματα κορωνοϊού, με τον δείκτη θετικότητας να. εκτοξεύεται σε 6,59%.\nΟ επίκουρος καθηγητής Ιατρικής Σχολής του ΕΚΠΑ, κ. Γκίκας Μαγιορκίνης, εκτιμούσε το Σάββατο πως η διάδοση στην Αττική παραμένει σε χαμηλότερα επίπεδα σε σύγκριση με τον Αύγουστο.\nΌπως ανέφερε άλλωστε μιλώντας στο ραδιόφωνο του ΣΚΑΪ 100.3 η λοιμωξιολόγος και μέλος της επιτροπής για τον κορωνοϊό, κ. Βάνα Παπαευαγγέλου, «είχαμε την ελπίδα να μην ξανασυζητήσουμε για νέες ρυθμίσεις, ωστόσο η σημαντική αύξηση κρουσμάτων και η πίεση στο σύστημα υγείας δεν μας επιτρέπει κάτι τέτοιο».\nΑπαντώντας σε ερώτημα σχετικά με την πανδημία, ο εκπρόσωπος Τύπου της κυβέρνησης, Γιάννης Οικονόμου, τόνισε ότι βρίσκονται σε εξέλιξη οι συζητήσεις του υπουργείου Υγείας με τους ειδικούς και αν κάτι πρόκειται να αλλάξει στο πλαίσιο των μέτρων, βασικά θα αφορά. τους ανεμβολίαστους, ενδεχομένως κάποιον αυξημένο διαγνωστικό έλεγχο ή την. προσβασιμότητά τους σε μεικτούς χώρους. Όπως είπε, όταν αποφασιστούν, θα ανακοινωθούν έγκαιρα το επόμενο διάστημα.\nΣε αυτό το πλαίσιο, πραγματοποιήθηκε το απόγευμα της Δευτέρας έκτακτη σύσκεψη στο. Μαξίμου με τη συμμετοχή του προέδρου της Επιτροπής ειδικών, καθηγητή κ. Σωτήρη Τσιόδρα.\nΣτη σύσκεψη συμμετείχε και ο υπουργός Επικρατείας κ. Ακης Σκέρτσος, ο υπουργός Υγείας Θάνος Πλεύρης και η αναπληρώτρια υπουργός Υγείας κ. Μίνα Γκάγκα, οι οποίοι συμμετείχαν και στην πρωινή τηλεδιάσκεψη με τους περιφερειάρχες και την ΚΕΔΕ.\nΤο πρωί της Τρίτης αναμένεται να πραγματοποιηθεί μία ακόμη σύσκεψη στο Μαξίμου για το. θέμα, ενώ την Τετάρτη συνεδριάζει η επιτροπή λοιμωξιολόγων για να αποφασίσει τα μέτρα που θα εισηγηθεί το αμέσως επόμενο διάστημα.\nΠροηγούμενο άρθροΠΦΣ: Το νέο κοινωνικό σποτ για τον αντιγριπικό εμβολιασμό\nΕπόμενο άρθροΠοιος ιός είναι ο φονικότερος σε σύγκριση με τον νέο κορωνοϊό;


Ημερολόγιο της Επανάστασης - 27 Μαΐου 1821 | Κατάνυξη\nΗμερολόγιο της Επανάστασης – 27 Μαΐου 1821\nΠυρπόληση δίκροτου στην Ερεσό, επίθεση Τούρκων στο Δομνέστι, προδοσία Σάββα, αποτυχία επίθεση σε Ναύπακτο και θάνατος Χόρμοβα…\nΗ 27η ξημέρωσε ευνοϊκή. Ο νοτιάς σταμάτησε και τον διαδέχτηκε ένας ελαφρός μπάτης. Όλος ο ελληνικός στόλος άρχισε να κανονιοβολεί το τουρκικό δίκροτο προκειμένου να δημιουργηθεί περισπασμός στους Τούρκους και να καλυφθεί με καπνό η επιφάνεια της θάλασσας. Υπό την κάλυψη του καπνού και εν μέσω ταραχής ξεκίνησαν τα πυρπολικά του Παπανικολη και του Καλαφάτη. Οι Τούρκοι αντελήφθησαν έγκαιρα τον κίνδυνο και ενώ συνέχισαν τον κανονιοβολισμό, πολλοί ναύτες μαζεύτηκαν στα πλευρά του πλοίου και άρχισαν να πυροβολούν και να προσπαθούν να εμποδίσουν την προσκόλληση των πυρπολικών. Ο Καλαφάτης κόλλησε το πλοίο του στο μέσο του τουρκικού αλλά η ατελής προετοιμασία του πυρπολικού δεν επέτρεψε την άμεση ανάφλεξή του. Παρά τις γενναίες προσπάθειές του το πλοίο του κάηκε χωρίς αποτέλεσμα.\nΟ Παπανικολής οδήγησε το δικό του στην πλώρη του δίκροτου. Αυτός κρατούσε με τον πυρσό και ο Ιωάννης Θεοφιλόπουλος από τα Λαγκάδια Γορτυνίας το τιμόνι. Από τους χειρισμούς τους εξαρτιόταν η επιτυχία της επιχείρησης. Την κατάλληλη στιγμή ο Παπανικολής έβαλε φωτιά και μεμιάς πύρινες φλόγες ξεπήδησαν από το κατάστρωμα του πυρπολικού και μεταδόθηκαν στα σχοινιά της πλώρης. Οι τούρκοι προσπάθησαν απεγνωσμένα να σβήσουν την φωτιά και να αποκολλήσουν το πυρπολικό. Προς στιγμή το κατάφεραν και αν οι ναύτες του το είχαν εγκαταλείψει πιθανόν το τουρκικό πλοίο να σωζόταν. Αλλά οι Έλληνες είχαν παραμείνει πάνω στο φλεγόμενο πυρπολικό, πυροβολούντες και πυροβολούμενοι. Ο μπάτης βοήθησε τον Παπανικολή να κολλήσει το πυρπολικό στην πλώρη του δικρότου για δεύτερη και τελευταία φορά. Το τουρκικό πλοίο σε λίγο έγινε μια φλεγόμενη λαμπάδα. Οι Έλληνες μπήκαν στην σκαμπαβία και απομακρύνθηκαν. Η επιθανάτια αγωνία του τουρκικού πλοίου κράτησε 35 λεπτά. Ξαφνικά ακούστηκε φοβερός θόρυβος και μια στήλη με καπνό αναπήδησε. Η πυριτιδαποθήκη εξερράγη και το τεράστιο και όμορφο δίκροτο με τους 1100 ναύτες μετατράπηκε σε τέφρα και καιόμενα ξύλα. Οι υπόλοιποι Τούρκοι της ξηράς τόσο τρόμαξαν που αποχώρησαν και οι Έλληνες αποβιβάστηκαν στο λιμάνι της Ερεσού, βρήκαν τα καζάνια γεμάτα κρέας και γευμάτισαν. Ενθουσιασμένοι οι Μυτιληνιοί εξεγέρθηκαν αλλά οι Τούρκοι κατέστειλαν εύκολα την ανταρσία.\nΣτην Βλαχία ο Υψηλάντης διέταξε την μετακίνηση του στρατοπέδου από το Τιργοβίστι στο Πιτέστι ακολουθώντας το σχέδιο του Γεωργάκη Ολύμπιου (Ημερολόγιο της Επανάστασης – 26 Μαΐου 1821). Εντωμεταξύ ένα ελληνικό απόσπασμα στο μοναστήρι του Νοτσέτι, στο Δομνέστι, με αρχηγούς τον Γεώργιο Σφήκα και τον Σαχίνη δέχτηκε επίθεση από τις δυνάμεις του Κεχαγιάμπεη. Ο Κολοκοτρώνης με τους άνδρες του, που είχε ήδη κινήσει για να οχυρώσει το Δομνέστι ήρθε προς βοήθειά του αποσπάσματος και έτρεψε τους Τούρκους σε υποχώρηση. Ο Κολοκοτρώνης έστειλε αμέσως ταχυδρόμο στον Υψηλάντη να τον ενημερώσει και ο Έλληνας αρχηγός διέταξε αμέσως τον Ορφανό και το Δούκα να τρέξουν σε βοήθεια του Κολοκοτρώνη. Ο Ορφανός έφτασε εγκαίρως μέσα στην ίδια μέρα. Ο Δούκας άρχισε να απαγγέλει ενθουσιώδεις λόγους στους άντρες του και ξεκίνησε με αδικαιολόγητη βραδυπορία.\nΟ Σάββας Φωκιανός, ο οπλαρχηγός του Βουκουρεστίου, πέταξε πιά το προσωπείο και προσχώρησε φανερά στο στρατόπεδο των Τούρκων. Κινήθηκε προς το Τυρβοβιστι που το είχαν ήδη εγκαταλείψει οι Έλληνες. Βρήκε μόνο μερικούς στρατιώτες που τους αποκεφάλισε και παρουσίασε ως τρόπαιο τα κεφάλια τους στον Κεχαγιάμπεη.\nΣτο Ιάσιο ο Καντακουζηνός, φοβούμενος για την ζωή του, βγήκε έξω από την πόλη και στρατοπέδευσε δύο ώρες μακριά στο χωριό Στύγκα στις όχθες του Προύθου. Τον ακολούθησαν γύρω στους 500 άντρες, ενώ οι υπόλοιποι έμειναν στο Ιάσιο ασωτεύοντας. Αυτός κατηγορούσε τον Πεντεδέκα ως ανυπάκουο και οι στρατιώτες του πεντεδέκα έλεγαν τον Καντακουζηνό προδότη. Αξιοθρήνητη κατάσταση, ενώ οι Τούρκοι βαδίζουν πανστρατιά εναντίον της πόλης\nΟ Κώστας Βέλλης σήκωσε την σημαία της επανάστασης στο Κεράσοβο των Αγράφων.\nΈφτασε στην Εύβοια ο Καπετάν Βερούσης, ξάδερφος του Οδυσσέα Ανδρούτσου και επικεφαλής 2000 ανδρών ξεκίνησε για τα Πολιτικά.\nΣτην Ναύπακτο ο γενναίος Χόρμοβας όρμησε με τους άνδρες του με σκάλες να ανέβη στα τείχη. Ενώ 400 στρατιώτες δήλωσαν εθελοντές στην επιχείρηση τελικά λίγοι τον ακολούθησαν. Η επιχείρηση ήταν καταδικασμένη σε αποτυχία αλλά ο Χόρμοβας από φιλοτιμία και πολεμικό μένος όρμησε με του λίγους γενναίους. Όλοι σκοτώθηκαν. Ο θάνατος του αρχηγού, του γενναίου Χόρμοβα, έφερε παράλυση στους Έλληνες, ενώ οι Τούρκοι πήραν θάρρος βγήκαν από τα τείχη και επιτέθηκαν στα κανονοστάσια των Ελλήνων που τα χειρίζονταν σπετσιώτες. Εκεί στα κανονοστάσια έγινε φοβερή μάχη με πολλούς νεκρούς και από τις δύο πλευρές.\nΠροηγούμενο άρθροΚατηχήσεις για την περίοδο της Νηστείας του Αγίου Θεοδώρου του Στουδίτου [ΠΕΡΙΛΗΨΗ & ΒΙΝΤΕΟ-2015]\nΕπόμενο άρθροΙερατική σύναξη ήταν αυτή ή συνέδριο των G20;


Ο λόγος στους δημότες στο δεύτερο απολογισμό από τον Α. Βύρα - City Of Larnaka\nΟ λόγος στους δημότες στο ...\nΟ λόγος στους δημότες στο δεύτερο απολογισμό από τον Α. Βύρα\nΣτις 10 Δεκεμβρίου στο Παττίχειο Δημοτικό Θέατρο ΣΚΑΛΑ\nΔεύτερο απολογισμό δράσης μέσα σε δύο μήνες θα κάνει ο δήμαρχος Λάρνακας Ανδρέας Βύρας μαζί με το δημοτικό συμβούλιο. Μετά το δημόσιο απολογισμό τριετίας που έγινε στις 16 Οκτωβρίου, στις 10 Δεκεμβρίου θα πραγματοποιηθεί δεύτερη δημόσια λογοδοσία. Η διαφορά είναι ότι αυτή τη φορά θα δοθεί ο λόγος και στους δημότες σε αντίθεση με τον απολογισμό τριετίας του περασμένου Οκτωβρίου που είχε τη μορφή παρουσίασης του έργου και των ζητημάτων που απασχολούν το δημαρχείο.\nΟ Δήμος Λάρνακας ανακοίνωσε ότι η εκδήλωση, υπό τον τίτλο «Δημόσια διαβούλευση με τους δημότες», θα πραγματοποιηθεί στο Παττίχειο Δημοτικό Θέατρο ΣΚΑΛΑ στις 10 Δεκεμβρίου και θα ξεκινήσει στις 7 το απόγευμα. Με βάση την ανακοίνωση, στο επίκεντρο της παρουσίασης θα βρεθούν τα δύο σημαντικότερα θέματα που απασχολούν την πόλη τα οποία είναι η μετακίνηση των εγκαταστάσεων πετρελαιοειδών και η ενιαία ανάπτυξη του λιμανιού και της μαρίνας. Οι δημότες που θα επιδείξουν ενδιαφέρον να παρακολουθήσουν, θα έχουν την ευκαιρία να υποβάλουν ερωτήσεις για όλα όσα απασχολούν την πόλη της Λάρνακας.\nΗ ενημέρωση για τα θέματα των πετρελαιοδεξαμενών και του λιμανιού είναι επίκαιρη καθώς στο μεν θέμα των εγκαταστάσεων πετρελαιοειδών διανύουμε τον τελευταίο μήνα του χρονοδιαγράμματος σε ό,τι αφορά στη μετακίνηση των υγρών καυσίμων το οποίο εκπνέει στις 31 Δεκεμβρίου 2019. Για το δε θέμα της ενοποιημένης ανάπτυξης του λιμανιού και της μαρίνας, όπως είναι γνωστό, η μοναδική προσφορά που έχει υποβληθεί αξιολογείται από το Υπουργείο Μεταφορών.


Η αξία της Συναισθηματικής Νοημοσύνης στα παιδιά - Psychomotor Athens\n210 8 100 508 contact@psychomotortherapy.gr\nΟργάνωση Σχολικής Μελέτης – Βασικές Τεχνικές Διαβάσματος\nH Ρενάτε Τσίμερ στην Αθήνα\nΕκπαίδευση στο BOT-2™ – Αθήνα\nΗ αξία της Συναισθηματικής Νοημοσύνης στα παιδιά\nPsychomotor Athens » Η αξία της Συναισθηματικής Νοημοσύνης στα παιδιά\nΣυναισθηματική νοημοσύνη είναι η ικανότητα να αναγνωρίζει, να κατανοεί και να διαχειρίζεται το άτομο τόσο τα δικά του συναισθήματα αλλά και να έχει ενσυναίσθηση για τους άλλους. Στα παιδιά, η συναισθηματική νοημοσύνη εμφανίζεται στις κοινωνικές τους δεξιότητες, στον έλεγχο, την εμπιστοσύνη, το κίνητρο αλλά και το δημιουργικό τρόπο σκέψης. Αυτές οι δεξιότητες συνήθως δεν διδάσκονται στο σχολείο αλλά παίζουν σημαντικό ρόλο τόσο στο σχολείο όσο και στην ζωή του παιδιού γενικά.\nΤα παιδιά με υψηλή συναισθηματική νοημοσύνη αναπτύσσουν ισχυρούς φιλικούς δεσμούς, επικοινωνούν αποτελεσματικά με τους άλλους, διαχειρίζονται καλύτερα συγκρούσεις, ξεπερνούν δύσκολές καταστάσεις και ελέγχουν το άγχος τους. Ακολούθως, ένα παιδί με υψηλό δείκτη συναισθηματικής νοημοσύνης θα γίνει ένας πιο ευτυχισμένος και υγιής ενήλικας.\nΠως μπορούν τα παιδιά να αναπτύξουν Συναισθηματική Νοημοσύνη.\nΤα παιδιά μεγαλώνουν και πλάθονται μέσα σε ένα συγκεκριμένο περιβάλλον αφού παρακολουθούν και μαθαίνουν από τις συναναστροφές των σημαντικών ενηλίκων της καθημερινότητάς τους, γονείς-φροντιστές-δασκάλους. Οι ενήλικες που διαθέτουν οι ίδιοι υψηλή συναισθηματική νοημοσύνη, καταλαβαίνουν τι νιώθει το παιδί και γιατί το νιώθει. Αυτοί οι ενήλικες είναι σε θέση να δείξουν και να διδάξουν στα παιδιά πώς να ερμηνεύουν και να ανταποκρίνονται τόσο στα δικά τους συναισθήματα όσο και στων άλλων με κατάλληλο τρόπο.\nΠώς να ενισχύσετε την Συναισθηματική Νοημοσύνη του παιδιού.\nΔείξτε ενσυναίσθηση: Αρχικά, δείξτε ενσυναίσθηση στο παιδί σας και κυρίως δείξτε κι εσείς ότι νοιάζεστε για τους άλλους. Παρατηρείστε τι συμβαίνει στη ζωή του παιδιού σας, δείξτε ενθουσιασμό για τα ενδιαφέροντά του και να είστε δίπλα του τόσο στις επιτυχίες όσο και στις αποτυχίες του. Παιδιά που αισθάνονται ότι αξίζουν και πως οι ανάγκες τους εισακούονται είναι πιο πιθανό να αναπτύξουν συμπόνια, σεβασμό και ενσυναίσθηση για άλλους.\nΚαλύψτε τι συναισθηματικές ανάγκες του παιδιού: Προσπαθήστε να αναπτύξετε έναν ισχυρό και ασφαλή δεσμό με το παιδί σας με το να παρατηρείτε και να ανταποκρίνεστε στις συναισθηματικές ανάγκες του παιδιού σας. Με το να καθοδηγείτε το παιδί σας όταν αντιμετωπίζει κάποια δυσκολία, κερδίζετε την εμπιστοσύνη του παιδιού σας και παράλληλα το βοηθάτε να νιώσει ασφάλεια και ως εκ τούτου αυξάνετε την τάση του να συμπεριφέρεται και αυτό με τον ίδιο τρόπο.\nΑναγνωρίστε τα συναισθήματα του παιδιού: βοηθείστε το παιδί να αναγνωρίσει τα συναισθήματά του κατονομάζοντάς τα. Για παράδειγμα μπορείτε να πείτε: «Καταλαβαίνω ότι θύμωσες που δεν είναι ελεύθερη η κούνια τώρα». Επίσης μπορείτε να τροποποιήσετε τις ερωτήσεις σας ως εξής: «Τι σε κάνει τόσο θυμωμένο;» ή «Τι σε στεναχώρησε;». ένας εξίσου αποτελεσματικός τρόπος αναγνώρισης των συναισθημάτων είναι η ανάγνωση εικονογραφημένων βιβλίων με το παιδί και η συζήτηση σχετικά με τη συναισθηματική κατάσταση των ηρώων.\nΔιδάξτε τους στρατηγικές: Τα μικρά παιδιά συχνά δυσκολεύονται να διαχειριστούν διάφορα συναισθήματα, κυρίως ισχυρά, αρνητικά συναισθήματα. Όταν όμως αναγνωρίσουν τα συναισθήματα αυτά, βοηθείστε τα να βρουν λύσεις οι οποίες θα τα κάνουν να νιώσουν καλύτερα. Για παράδειγμα όταν παίζουν με άλλο παιδί, το οποίο παίζει με ένα παιχνίδι που θέλουν κι αυτά μπορείτε να πείτε: «καταλαβαίνω ότι νιώθεις θυμωμένος επειδή η Μαρία έχει το παιχνίδι που θέλεις. Τώρα όμως δεν είναι διαθέσιμο. Θα ήθελες να κάνεις κάτι άλλο, όπως κούνια;» με το πέρασμα του χρόνου και την εξάσκηση το παιδί θα μάθει να επικοινωνεί στους άλλους τα συναισθήματά του και μαζί να βρίσκουν λύσεις σε τέτοιου είδους καταστάσεις.\nΔώστε στο παιδί ευκαιρίες να βοηθήσει άλλους ανθρώπους: μπορείτε είτε να δώσετε στο παιδί αρμοδιότητες στο χώρο του σπιτιού, είτε να συμμετάσχετε μαζί του σε διάφορες εθελοντικές δράσεις του σχολείου ή της κοινότητας. Με αυτό τον τρόπο το παιδί θα έρθει σε επαφή με τις ανάγκες των άλλων ανθρώπων. Αφήστε επίσης το παιδί να αναλάβει τη φροντίδα του κατοικίδιου σας, να ποτίζει τα φυτά ή να σας βοηθάει στην κουζίνα. Μαζί με το παιδί, συλλέξτε αντικείμενα που μπορείτε να δώσετε σε κάποιον φορέα, όπως τρόφιμα, ρούχα που δεν χρειάζεται κλπ.\nΈνα παιδί με υψηλό δείκτη συναισθηματικής νοημοσύνης θα είναι σε θέση να αναπτύξει ισχυρούς κοινωνικούς δεσμούς και να πετύχει σημαντικά πράγματα στη ζωή του. ¨όλα αυτά τα εφόδια που αποκτά σε μικρή ηλικία θα τα κουβαλάει σε όλη του τη ζωή και θα γίνει ένας ευτυχισμένος, κοινωνικός και επιτυχημένος ενήλικας από όλες τις απόψεις.\n> Για περισσότερες πληροφορίες σχετικά με την ψυχοπαιδαγωγική παρέμβαση,\nδείτε τη σχετική ενότητα.\n> Καλέστε τώρα για ραντεβού και αξιολόγηση.\nΣτο Εργαστήρι Ψυχοκινητικής, στα Βριλήσσια, πραγματοποιείται πλήρης αξιολόγηση των δυσκολιών του κάθε παιδιού και κατόπιν δομείται εξατομικευμένο πρόγραμμα παρέμβασης προσαρμοσμένο στις δυσκολίες και τις δυνατότητες του κάθε μαθητή.\n>>> Περιοχές εξυπηρέτησης: Αγία Παρασκευή, Βριλήσσια, Γέρακας, Γλυκά Νερά, Μαρούσι, Μελίσσια, Παλλήνη, Πεντέλη, Χαλάνδρι.\nπαιδιά 3-5 ετών, παιδιά 5-8 ετών, συμβουλευτική γονέων\nΓιατί Εργαστήρι Ψυχοκινητικής;\nΔωρεάν το 1ο Ραντεβού\nΝέες Μεγάλες Αίθουσες\nΕγγραφείτε για νέα μας\nΛ. Αναπαύσεως 18, Βριλήσσια\n© Copyright 2018 Εργαστήρι Ψυχοκινητικής\nDesigned by Mindseed & Hosted by drmind.gr\nH ιστοσελίδα psychomotor-athens.gr χρησιμοποιεί cookies για να σας προσφέρει την καλύτερη δυνατή εμπειρία και εξυπηρέτηση.Εντάξει, το κατάλαβα!Διαβάστε περισσότερα


Ο Αύγουστος των μεταλλίων | sportime.gr\nΣτίβος #Tags: • Λευτέρης Πετρούνιας• Κατερίνα Στεφανίδη• Βούλα Παπαχρήστου• Ευρωπαϊκό Πρωτάθλημα στίβου• Ευρωπαϊκό Πρωτάθλημα κολύμβησης• Παγκόσμιο Πρωτάθλημα ιστιοπλοΐας• ευρωπαϊκό πρωτάθλημα ποδηλασίας πίστας• Ευρωπαϊκό Πρωτάθλημα γυμναστικής• ευρωπαϊκό πρωτάθλημα κωπηλασίας\nΟ Αύγουστος των μεταλλίων\nΚώστας Ευθυμιάδης\t 31/07/2018 11:41\nΤο φετινό καλοκαίρι για τα ολυμπιακά αθλήματα είναι λίγο διαφορετικό από τα άλλα. Από τις 2 Αυγούστου ως τις 12 του ίδιου μήνα, έξι ευρωπαϊκά πρωταθλήματα και ένα παγκόσμιο, διεξάγονται σε Γλασκώβη, Βερολίνο και Άαρχους, με την Ελλάδα να διεκδικεί πολλά μετάλλια.\nΜε εξαίρεση το γκολφ, οι ελληνικές αποστολές σε στίβο, κολύμβηση, γυμναστική, ποδηλασία, κωπηλασία και ιστιοπλοΐα, έχουν πιθανότητες ακόμη και για δέκα μετάλλια (πάνω κάτω) αν όλα κυλήσουν βάσει λογικής και οι αθλητές μας είναι σε καλή κατάσταση.\nΣτο μοναδικό παγκόσμιο πρωτάθλημα του προγράμματος, αυτό στην ιστιοπλοΐα, τα μετάλλια δεν είναι το μόνο κίνητρο για τους αθλητές, καθώς κρίνονται και τα πρώτα εισιτήρια για τους Ολυμπιακούς Αγώνες του 2020 στο Τόκιο. Αυτά θα πάνε στις ομοσπονδίες και όχι ονομαστικά στους αθλητές, που πρέπει να έχουν υψηλά πλασαρίσματα ώστε να εξασφαλιστεί πως θα υπάρχει εκπροσώπηση σε κάθε κατηγορία από την χώρα μας.\nΑς δούμε ποιοι διεκδικούν τα μετάλλια στο δεκαήμερο που έρχεται…\nΟ κορυφαίος Έλληνας αθλητής των τελευταίων πέντε χρόνων με διαφορά. Δεν λέει να χάσει στους κρίκους και σε αυτό το ευρωπαϊκό το μόνο που έχει να φοβάται, είναι ο κακός του εαυτός. Δεδομένα πάει για το χρυσό.\nΔεν είναι στην καλύτερή της κατάσταση φέτος, όμως στους τελευταίους αγώνες έχει επιστρέψει στα μεγάλα άλματα. Με την εμπειρία της και μόνο θα πάρει ένα μετάλλιο. Μαζί με την Ρωσίδα Σιντόροβα λογικά θα διεκδικήσουν το χρυσό, οπότε την περιμένουμε σε μία από τις πρώτες δύο θέσεις.\nΈχοντας κάνει πάνω από τα 14,70μ. θα περιμένει κανείς το χρυσό. Στα ευρωπαϊκά πρωταθλήματα είναι σταθερά στις κορυφαίες και αν δεν ανέβει στο βάθρο, θα είναι γιατί δεν θα έχει κάνει καλό αγώνα και όχι γιατί οι άλλες αθλήτριες είναι καλύτερές της. Περιμένουμε μίνιμουμ το χάλκινο.\nΗ περίπτωσή της είναι ρίσκο, αλλά είναι αθλήτρια που μπορεί να μπει «σφήνα» στα μετάλλια. Ήταν στα μετάλλια στο παγκόσμιο του 2015, αλλά έρχεται από μια χρονιά απουσίας λόγω εγκυμοσύνης. Με εξαίρεση τις Στεφανίδη και Σιντόροβα, η τρίτη θέση είναι ανοιχτή και η Κυριακοπούλου είναι διεκδικήτρια. Μπορεί να φέρει ένα ακόμη μετάλλιο.\nΟ… μικρός της παρέας στον στίβο έχει την ευκαιρία να «μεγαλώσει» στο Βερολίνο. Είναι από τους κορυφαίους στην Ευρώπη στο μήκος και έχει δείξει ότι μπορεί να κάνει άλματα πάνω από τα 8,20μ. Με ένα τέτοιο άλμα θα είναι σίγουρα στο βάθρο και περιμένουμε να δούμε το πρώτο του μετάλλιο σε επίπεδο ανδρών.\nΑνδρέας Βαζαίος (πεταλούδα, μικτή ατομική)\nΗ μεγάλη ελπίδα της Ελλάδας στην πισίνα. Στο προηγούμενο ευρωπαϊκό πρωτάθλημα το 2016, κατέκτησε το χρυσό μετάλλιο στα 200μ. μικτής και σκοπεύει να κάνει το ίδιο και τώρα. Πέρυσι στην 25αρα πισίνα του ευρωπαϊκού, κατέκτησε δύο αργυρά μετάλλια σε 200μ. μικτής και 200μ. πεταλούδας.\nΚατερίνα Νικολαΐδου (σκιφ)\nΗ αθλήτρια που χαρακτηρίστηκε ως το ανερχόμενο αστέρι της κωπηλασίας από την παγκόσμια ομοσπονδία πριν μερικά χρόνια, είναι μόλις 23 ετών και έχει κατακτήσει σχεδόν τα πάντα. Πέρυσι πήρε το χρυσό μετάλλιο και φέτος θέλει να κάνει το ίδιο στην Γλασκώβη. Είναι σταθερά μέσα στα μετάλλια και συγκαταλέγεται στα φαβορί για το χρυσό στην κατηγορία της.\nΝίνος Νικολαΐδης – Γιάννης Μαρόκος (διπλό σκιφ ελ. Βαρών)\nΗ εμπειρία του Νικολαΐδη και ο ενθουσιασμός του Μαρόκου που πριν λίγες ημέρες πήρε το αργυρό μετάλλιο στο Παγκόσμιο Νέων, μπορούν να φέρουν ένα μετάλλιο στην κατηγορία τους. Δύσκολα βέβαια θα είναι χρυσό.\nΧρήστος Βολικάκης (Κέιριν, πόντοι)\nΟ Χρήστος Βολικάκης είναι πάντα στις πρώτες θέσεις της παγκόσμιας κατάταξης στα αγωνίσματά του στην ποδηλασία πίστας, αλλά δεν έχει έρθει το μετάλλιο στην μεγάλη διοργάνωση. Αυτό θέλει να κάνει στην Γλασκώβη, όμως το πρόβλημα είναι πως βρίσκεται εκεί χωρίς το ποδήλατο και τα ρούχα του, καθώς χάθηκαν στην πτήση! Υπό κανονικές συνθήκες θα πρέπει να διεκδικήσει μετάλλιο, όμως το θέμα είναι αν θα προλάβει να προπονηθεί καθώς δεν έχει τον εξοπλισμό του.\nΜάντης – Καγιαλής (470)\nΟι Ολυμπιονίκες σε αυτό το παγκόσμιο πρωτάθλημα είναι στα φαβορί για βάθρο. Σε κάθε διοργάνωση είναι φαβορί εδώ που τα λέμε… Αυτό αναμένεται να συμβεί και στο Άαρχους.\nΕίναι σταθερά σε υψηλές θέσεις στην κατηγορία του και το λιγότερο που θα διεκδικήσει είναι η εξάδα. Αν δεν έχει κάποια άσχημη ιστιοδρομία τότε δεν αποκλείεται να μπει στα μετάλλια\nΗ εμπειρία του σε μεγάλους αγώνες είναι αρκετή για να τον συμπεριλάβει στους υποψήφιους για ένα μετάλλιο. Δεν είχε εύκολη χρονιά, όμως έχει ελπίδες για να είναι στο βάθρο.\nΗ Καραχάλιου είναι στην ίδια κατηγορία με τους προηγούμενους ιστιοπλόους (πλην Μάντη-Καγιαλή). Αν έχει καλά πλασαρίσματα μπορεί να μπει στα μετάλλια. Σε κάθε διοργάνωση τα διεκδικεί και αν είναι συγκεντρωμένη, μπορεί να κάνει την έκπληξη.\n« Χάρτης πρόβλεψης πυρκαγιάς για την Τρίτη 31/7\nΓνωρίστε τα Sunion: Τα κρεμμύδια που ΔΕΝ προκαλούν δάκρυα »


Το Hotel Ambassador είναι ένα καλά εξοπλισμένο ξενοδοχείο 3 αστέρων που προσφέρει άνετα δωμάτια σε κοντινή απόσταση από Πάλμενγκαρτεν, Die Dramatische Buhne και Kuhhirtenturm. Από το 2009, είναι ένα περίφημο ξενοδοχείο στο κέντρο της Φραγκφούρτης.\nΒρίσκεται σε θορυβώδη περιοχή κοντά στο σταθμό του μετρό Frankfurt Hauptbahnhof, καθώς και σε όπερα, πύργο και καθεδρικό στη Φραγκφούρτη. Städelsches Kunstinstitut, Θέατρο και Νέα Όπερα και Εβραϊκό Μουσείο Φρανκφούρτης είναι λίγα βήματα από την πόλη στη Φραγκφούρτη.\nΤο ξενοδοχείο προσφέρει 90 δωμάτια. Όλα διαθέτουν γραφείο εργασίας, Wi-Fi, κλιματισμό, κεντρική θέρμανση και δορυφορική τηλεόραση. Οι επισκέπτες έχουν στη διάθεσή τους ιδιωτικά μπάνια που διαθέτουν τηλέφωνο μπάνιου, μπανιέρα και ντους σε κάθε δωμάτιο.\nΤο πρωί σερβίρεται πλούσιο πρωινό με μπουφέ. Το εκλεκτικό εστιατόριο προσφέρει απολαυστικά φαγητά της εποχικής κουζίνας. Προσφέρονται χαλαρωτικά ποτά στο lounge bar.\nΤο ξενοδοχείο βρίσκεται μόλις 5 λεπτά μακριά με τα πόδια από το αστικό σιδηρόδρομο Frankfurt Hauptbahnhof. Παρέχεται γρήγορη πρόσβαση στο αεροδρόμιο Frankfurt International (rhein-main) που είναι σε απόσταση μόλις 15χλμ.\nΟι επισκέπτες του Hotel Ambassador μπορούν να επωφεληθούν από ανταλλακτήριο συναλλάγματος, θυρίδα ασφαλείας και ανελκυστήρα και να χρησιμοποιήσουν υπηρεσία διανομής εφημερίδων, υπηρεσία δωματίου και 24ωρη ρεσεψιόν.\nIntercontinental Hotel In Frankfurt Frankfurt Savoy Hotel Jaguar Hotel Frankfurt Maritim Frankfurt Hotel National Hotel Frankfurt Ambassador Hotel Frankfurt Concorde Hotel Frankfurt Monopol Hotel Frankfurt Frankfurt Excelsior Hotel Miramar Hotel Frankfurt Relexa Hotel Frankfurt Frankfurt/main Hotel Zentrum Frankfurt/main Hotel Mainstation Frankfurt/main Aparthotel Adagio Frankfurt City Messe Frankfurt/main Goethe Conference Hotel Frankfurt/main Hotel Borger Frankfurt/main Element Frankfurt Airport Hotel Frankfurt/main Hotel Beethoven Frankfurt/main\nRixos Libertas in Ντουμπρόβνικ, Croatia Skt Petri in Κοπεγχάγη, Denmark Imperial in Κοπεγχάγη, Denmark Leonardo Airport in Αμβούργο, Germany Scandic Front in Κοπεγχάγη, Denmark Engimatt in Ζυρίχη, Switzerland Richmond in Κοπεγχάγη, Denmark Small Luxury Ambassador A L'opera in Ζυρίχη, Switzerland Playa Del Sol in Πλάγια ντελ Ινγκλές, Spain Dolder Grand in Ζυρίχη, Switzerland Admiral in Κοπεγχάγη, Denmark St. Gotthard in Ζυρίχη, Switzerland Krone Unterstrass in Ζυρίχη, Switzerland Excelsior in Ντουμπρόβνικ, Croatia Kompas in Ντουμπρόβνικ, Croatia Valamar Club in Ντουμπρόβνικ, Croatia Grand Park in Ντουμπρόβνικ, Croatia Grybas House in Βίλνιους, Lithuania Zanhotel Europa in Bologna, Italy Terrazas Al Mar in Λορέτ Ντε Μαρ, Spain A&O Reeperbahn in Αμβούργο, Germany Lilienhof in Αμβούργο, Germany Hotel Potenza in Νάπολη, Italy Best Western Plus Bottcherhof in Αμβούργο, Germany Alzana in Βίλνιους, Lithuania Solo Sokos Estoria in Ταλίν, Estonia Clipper Elb in Αμβούργο, Germany My City in Ταλίν, Estonia B&B Chiaro Di Luna in Νάπολη, Italy\nHotelintallinn.com Bolognahotels.org Hotelldubrovnik.com Hotelsinhamburg.net Hotelszermatt.net Copenhagen-hotel.net Hotelsinacapulco.net Hotel-playa-del-ingles.com


1η ήττα με γκολ στην εκπνοή για τους Junior του Ο.Φ. Χολαργού στο τουρνουά Ζωγράφου :: HOLARGOS FC\nΑΝΑΚΟΙΝΩΣΕΙΣ > 1η ήττα με γκολ στην εκπνοή για τους Junior του Ο.Φ. Χολαργού στο τουρνουά Ζωγράφου\n1η ήττα με γκολ στην εκπνοή για τους Junior του Ο.Φ. Χολαργού στο τουρνουά Ζωγράφου\nΗ Κυριακή και "13", αποδείχτηκε γρουσούζικη για την ομάδα των Junior του Ο.Φ. Χολαργού, αφού έκανε την πρώτη της ήττα στη σεζόν 2015-2016 (φιλικά και επίσημα), στο ντέρμπι του Χολαργού, με αντίπαλο τον Αρη και με σκορ 2-3!\nΤο παιχνίδι ξεκίνησε με τους παίκτες του Ο.Φ. να δίνουν την εντύπωση πως βρίσκονταν σε άλλο γήπεδο.\nΝωθρότητα, χαλαρότητα και πολύ αργές αντιδράσεις, είχαν σαν αποτέλεσμα η ομάδα του Αρη Χολαργού να έχει την κατοχή της μπάλας και να την κυκλοφορεί καλύτερα.\nΧωρίς να γίνουν ιδιαίτερα επικίνδυνες φάσεις μπροστά στο τέρμα των Χολαργιωτών και σε δύο στιγμές καθολικής αδράνειας αυτών, η ομάδα του Αρη πέτυχε ένα πρώτο γκολ με προβολή από κοντά και λίγο αργότερα ένα δεύτερο με απευθείας χτύπημα κόρνερ και 0-2!!!!\nΠαρά την ψυχρολουσία, οι παίκτες του Γ. Φελλά βρήκαν τις ψυχικές δυνάμεις να αντιδράσουν, μάλλον «ξύπνησαν» μπροστά στο φάσμα της πρώτης ήττας και άρχισαν σιγά σιγά να έχουν κατοχή μπάλας και να συνδυάζονται σωστά και σε μία τέτοια όμορφη ομαδική προσπάθεια, κατάφεραν να μειώσουν με τον Ηλ. Καρακωνσταντή με δυνατό πλασέ από κοντά σε 1-2, σκορ με το οποίο τελείωσε το ημίχρονο.\nΓια πολλοστή φορά φέτος, η κουβέντα που είχε ο Γ. Φελλάς με τους παίκτες του στο ημίχρονο έφερε αποτελέσματα.\nΑπό το ξεκίνημα του δεύτερου ημιχρόνου, η ομάδα του Ο.Φ. κυριάρχησε στο γήπεδο παίζοντας το γνωστό ομαδικό και όμορφο ποδόσφαιρο που μας έχει συνηθίσει.\nΟι παίκτες του Γ. Φελλά δημιούργησαν πολλές «κλασσικές» ευκαιρίες για γκολ κι ενώ ισοφάρισαν με κεφαλιά του Μ. Προφίλη, μετά από φάση διαρκείας στην περιοχή του Αρη, «σπατάλησαν» τουλάχιστον 4-5 τετ-α τετ και δεν κατάφεραν να προηγηθούν και να πετύχουν την ολική ανατροπή.\nΑντίθετα, κόντρα στη ροή του παιχνιδιού και στην σχεδόν τελευταία φάση του παιχνιδιού, η μπάλα κυλούσε κοντά στο κέντρο του γηπέδου, όπου παίκτης του Αρη πρόλαβε όπως ερχόταν με φόρα να κάνει ένα δυνατό σουτ (προφανέστατα με πρόθεση να διώξει μακριά τη μπάλα για να τελειώσει το παιχνίδι αφού ο διαιτητής είχε δώσει το τελευταίο λεπτό) κι εκείνη παίρνοντας ψηλοκρεμαστή τροχιά .....κατέληξε στα δίχτυα του Χολαργού μέσα σε γενική έκπληξη (ακόμα και του αντίπαλου προπονητή)!!!!\nΜετά τη σέντρα και μέσα σε λίγα δευτερόλεπτα, ο διαιτητής σφύριξε τη λήξη του παιχνιδιού που βρήκε τους μεν παίκτες του Αρη να πανηγυρίζουν έξαλλα, τους δε του Ο.Φ. να έχουν πέσει στο χορτάρι, μη πιστεύοντας την ατυχία που τους βρήκε!


Ζώδια: Προσοχή! Ποιοι δεν πρέπει να βιαστούν να πάρουν αποφάσεις αυτές τις ημέρες | ΖΩΔΙΑ | iefimerida.gr\nΖώδια: Προσοχή! Ποιοι δεν πρέπει να βιαστούν να πάρουν αποφάσεις αυτές τις ημέρες\nΤο ζώδιο του Τοξότη / Φωτογραφία: Shutterstock\nΑπό τις 29 Ιουλίου ο Αρης στην Παρθένο βρίσκεται απέναντι από τον Δία στον Υδροχόο, με αποτέλεσμα να φέρνει αναταραχή σε ορισμένα ζώδια.\nΠρόκειται για ένα γεγονός που θα διαρκέσει μέχρι τις 10 Αυγούστου και το οποίο μπορεί να οδηγήσει τρία ζώδια σε λάθος αποφάσεις. Οπότε, τρεις εκπρόσωποι του ζωδιακού θα χρειαστεί να είναι λίγο πιο προσεκτικοί.\nΑγαπητοί Κριοί, ο Αύγουστος είναι και ερωτικός μήνας για εσάς, είστε ένα ζώδιο με έντονο ταμπεραμέντο, οπότε προσπαθήστε να περιοριστείτε για λίγο. Εχετε μια ένταση και αυτή ίσως σας φέρει μπροστά σε διενέξεις, τις οποίες θα έχετε εσείς ξεκινήσει. Μην είστε τόσο ευερέθιστοι, οι γύρω σας δεν πάνε πάντα με τα νερά σας και οφείλετε να το σεβαστείτε.\nΤο ζώδιο του Λέοντα\nΛιοντάρια, γνωρίζετε πως είστε αρκετά ανυπόμονοι και τεμπέληδες, ταυτόχρονα. Για να μη χάνετε χρόνο, προτιμάτε να λέτε «ναι», με αποτέλεσμα πολλά απ’ όσα έρχονται να μη σας ικανοποιούν. Μην παίρνετε, λοιπόν, βιαστικές αποφάσεις και δίνετε σε άλλους το δικαίωμα να αποφασίζουν για εσάς, γιατί υπάρχει πιθανότητα να μάθετε με σκληρό τρόπο ότι αυτή σας η στάση δεν σας βοηθάει.\nΤο να βιάζεστε είναι κάτι σύνηθες για εσάς, αλλά μερικές φορές η χαρά και η έξαψη που αισθάνεστε τελικά απομακρύνονται. Αυτή την περίοδο μη βιαστείτε να υπογράψετε ή να έρθετε σε συμφωνίες. Σκεφτείτε και ζυγίστε τα μέσα σας και δείτε εάν είναι προς το συμφέρον σας, γιατί μπορεί να μπλέξετε σε μια κατάσταση που δεν θα σας αρέσει καθόλου.\nΔΙΑΒΑΣΤΕ ΠΕΡΙΣΣΟΤΕΡΑ ζώδια Κριός Λέων Τοξότης


Ζαγοροχώρια : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Ελένη Μαρινάκη\nΔε θέλουμε να γράψουμε εδώ, ούτε για την ιστορία, που είναι ένα σπουδαίο κεφάλαιο αυτού του τόπου, ούτε για τον πολιτισμό που έχει αφήσει τα ίχνη του πάνω στα κτίσματα και τους ανθρώπους. Την αίσθηση που μας δημιούργησε αυτή η περιπλάνηση θέλουμε να μαρτυρήσουμε, το ανατρίχιασμα από το πέρασμα του αέρα ανάμεσα από τα δέντρα, που πολλές φορές μοιάζει με τον ήχο του ποταμού που κατεβαίνει.\nΤη συγκίνηση να βρισκόμαστε μέσα σε παμπάλαιες εκκλησιές και μοναστήρια, με λιτές τοιχογραφίες όπου τα πρόσωπα των Αγίων, παρά τη φθορά του χρόνου, εξακολουθούν να κοιτάζουν ήρεμα σ΄ ένα σημείο που δεν μπορείς να προσδιορίσεις.\nΚρατούμε μαζί μας, την ησυχία καθώς ανεβαίνουμε τα στενά καλντερίμια, το φως του ήλιου που πέφτει πάνω στα βουνά το απόγευμα, τις έρημες αυλές των σπιτιών που χτισμένα από πέτρες κομμένες από τις παρειές των βουνών, σχεδόν δεν ξεχωρίζουν μέσα στο τοπίο.\n23χ24 εκ., 82 σελίδες\nΆλλα πρόσωπα: Κώστας Φ. Παπακωνσταντίνου (Φωτογράφος)\nISBN (10ψήφιο): 960-88141-2-Χ


Το VIDEO του ΠΑΟΚ με στιγμιότυπα από την καριέρα του Καρέλη\nΗ ΠΑΕ ΠΑΟΚ ετοίμασε ένα βίντεο με τις πιο χαρακτηριστικές στιγμές της καριέρας του Νίκου Καρέλη και το παρουσιάζει στον κόσμο δίνοντας μία πρώτη γεύση των ικανοτήτων του νέου μεταγραφικού αποκτήματος της ομάδας.\nΤο PAOK TV σας παρουσιάζει ένα βίντεο με τις πιο χαρακτηριστικές στιγμές του νέου μεταγραφικού αποκτήματος της ομάδας, Νικόλαου Καρέλη.\nΈνας βραχύσωμος επιθετικός, τρομερά δυνατός, που μπορεί να καλύψει όλες τις θέσεις της επίθεσης. Εξαιρετικά ικανός στο σκοράρισμα, αλλά με έφεση και στη δημιουργία.\nΤο PAOK TV σας συστήνει το Νίκο Καρέλη, μέσα από ένα βίντεο με τις πιο χαρακτηριστικές στιγμές της καριέρας του.\nΔείτε παρακάτω το βίντεο των «ασπρόμαυρων» για τον Νίκο Καρέλη:


Mazda: «Δεν υπάρχει λόγος εξέλιξης για νέο 6 MPS» | Taxispanos\nTaxispanosAUTOMazda: «Δεν υπάρχει λόγος εξέλιξης για νέο 6 MPS»\nΣειρά μας έχουν πάρει οι δυσάρεστες ειδήσεις, αναφορικά με τα μελλούμενα του επόμενου Mazda6. Αρχικά ενημερωθήκαμε πως το ενδεχόμενο πισωκίνητου και εξακύλινδρου μοντέλου είναι πέρα για πέρα υπαρκτό, αλλά το πιθανότερο είναι να μην έρθει Ευρώπη. Και τώρα, οι Ιάπωνες μας λένε πως δεν υπάρχει περίπτωση να ξαναδούμε έκδοση MPS.\nΤα πράγματα, πάντως, ακούγονται περισσότερο «μαύρα» από ό,τι είναι. Ναι μεν εκπρόσωπος της Mazda Αυστραλίας δήλωσε πως δεν θα εξελιχτεί νέο 6 MPS, αλλά ξεκαθάρισε πως αυτό (δεν) θα συμβεί για συγκεκριμένους λόγους: «Ωραία θα ήταν, αλλά ο όγκος πωλήσεων δεν δικαιολογεί μια αντίστοιχη έκδοση. Έχουμε τις εκδόσεις GT και SP GT. Πιστεύω μια χαρά κράτημα και επιδόσεις διαθέτουν, οπότε δεν βλέπουμε λόγο εξέλιξης για 6 MPS». Ο άνθρωπος της ιαπωνικής εταιρίας αναφέρθηκε στα σημερινά 6 GT και SP GT, ωστόσο εύκολα αντιλαμβανόμαστε πως επιβεβαίωσε τα αντίστοιχα παράγωγα για το επόμενο – βάζοντας τέλος παράλληλα στις φήμες του MPS.\nΜε απλά λόγια, η Mazda θεωρεί πως η 4η γενιά 6 θα διαθέτει τόσα προσόντα επί του δυναμικού τομέα, ώστε τυχόν εκδοχή MPS καθίσταται ολίγον τι περιττή. Η κορυφαία έκδοση του τρέχοντος 6 εφοδιάζεται με τον 2.5άρη τούρμπο Skyactiv-G, σε απόδοση 250 ίππων και 420 Nm. Η αντίστοιχη του επόμενου ενδέχεται να κυμανθεί στα ίδια, ενδεχομένως και σε υψηλότερα επίπεδα, δεδομένου ότι η πλατφόρμα Multi-Solution Scalable Architecture υποστηρίζει τόσο τον νέο 3λιτρο βενζινοκινητήρα, όσο και τον επίσης νέο 3.3λτ. ντίζελ (αμφότεροι εξακύλινδροι εν σειρά).\nThe post Mazda: «Δεν υπάρχει λόγος εξέλιξης για νέο 6 MPS» appeared first on AutoGreekNews.


Η Άννα Βίσση ανέβασε επική φωτογραφία - Μέσα στο σπίτι της με απίθανη παρέα! - News - Youweekly\nΗ Άννα Βίσση ανέβασε επική φωτογραφία - Μέσα στο σπίτι της με απίθανη παρέα!\nΔεν πάει το μυαλό σας ποιος ήταν δίπλα της!\nNews 07.02.2020 14:23\nΤο σπίτι που η Άννα Βίσση έμενε με το Νίκο Καρβέλα - Είναι άλλο από αυτό που έχει σήμερα, δείτε το από μέσα\nΝίκος Καρβέλας: Η αδιανόητη λέξη που είπε όταν γνώρισε την Άννα Βίσση! Έτσι την έριξε...


Ένας πονηρός τρόπος να σταματήσει το παιδί το ψέμα - 4moms\nΈνας πονηρός τρόπος να σταματήσει το παιδί το ψέμα\nΑυτή είναι η εξομολόγηση μιας μαμάς στην σελίδα popsugar.com, για την κακή συνήθεια του γιού της να λέει ψέματα.\nΟ δεύτερος γιος μου στα 4 του χρόνια ανέπτυξε ένα καταπληκτικό “χάρισμα”. . . την ικανότητα να λέει ψέματα. Ήταν το απόλυτο ταλέντο. Τις περισσότερες φορές δεν μπορούσα να καταλάβω αν μου έλεγε την αλήθεια ή μου έλεγε ψέματα.\nΈνα περιστατικό που ξεχωρίζει αφορά ένα μικρό παιχνίδι από ένα παιδικό γεύμα. Δεν ήταν μεγάλη υπόθεση, αλλά για τρεις ώρες τον ρωτούσα που το βρήκε και μου απαντούσε οτι το είχε βρεί στην παιδική χάρα. Όταν το βράδυ πήγα για ύπνο εξαντλημένη είπα στον άντρα μου, “Απλά δεν το καταλαβαίνω. Είμαι σίγουρη οτι μου λέει ψέματα.“ Έκλαψα γιατί ένιωθα πως είχα απομακρυνθεί απο το παιδί μου.\nΔεν το ανέφερα για δύο μέρες, μέχρι που έμαθα την αλήθεια. Ο γιός μου, μου είχε πεί ψέματα. Είχε πάρει το παιχνίδι από ένα μικρό αγόρι στο συγκρότημα διαμερισμάτων που μένουμε. Ήμουν θυμωμένη και έλαβα δράση.\nΡώτησα τον γιο μου, αν θα ήθελε να πάμε στο ζωολογικό κήπο, ένα από τα πιο αγαπημένα του μέρη. Χοροπηδούσε απο την χαρά του και φώναζε, “Ναί!”\nΠήγαμε στο ζωολογικό κήπο, καθήσαμε στην ουρά, και όταν φτάσαμε στο εκδοτήριο εισιτηρίων του είπα, «Εμείς δεν θα το μπούμε στον ζωολογικό κήπο.“\nΟ γιος μου ήταν έκπληκτος και λυπημένος.\nΤου είπα, “Πάμε να πάρουμε παγωτό! Θέλεις;“\nΟ ίδιος φυσικά είπε, “Ναι”.\nΠήγαμε στο αγαπημένο του κατάστημα με παγωτά και όταν φτάσαμε στον πάγκο του είπα, «Εμείς δεν πρόκειται να πάρουμε παγωτό σήμερα.“\nΉταν πολύ θυμωμένος και μου είπε, “Δεν μου αρέσει όταν μου λες ότι θα κάνουμε κάτι και μετά δεν το κάνουμε.“\nΤότε γονάτισα και του είπα: “Αυτό λέγεται ψέμα. Δεν αισθάνεσαι και πολύ καλά όταν κάποιος σου λέει ψέματα, έτσι δεν είναι;\nΔάκρυα εμφανίστηκαν στα μάτια του και κούνησε το κεφάλι του “όχι”.\nΣτη συνέχεια του έδωσα μια αγκαλιά και του είπα, Θα κάνουμε μια συμφωνία. Εάν λές πάντα την αλήθεια, ίσως τα πράγματα δεν γίνουν έτσι όπως θέλεις. Ωστόσο, πιθανότατα δεν θα σε βάλει σε μπελάδες. Λέγοντας ψέματα πληγώνεις τους ανθρώπους και αυτό τους κάνει να μην σου έχουν εμπιστοσύνη. Και είναι πολύ δύσκολο να κερδίσεις πάλι την εμπιστοσύνη πίσω. Ας αποφασίσουμε οτι εμείς δεν πρόκειται να λέμε ψέματα, εντάξει;\nΣυμφώνησε και αυτό ήταν το τελευταίο ψέμα στο σπίτι μας.\nΠοιά είναι η γνώμη σας για αυτή την ενέργεια της μαμάς;


Α.Σ.Κ. Αρχάγγελος - Χωρίς Παπαβασιλείου και Κάκα στην Κάρπαθο ο Α.Σ.Κ. Αρχάγγελος! - - Μπάσκετ - www.12sports.gr\nΜε δύο απουσίες θα ταξιδέψει αύριο στην Κάρπαθο ο Α.Σ.Κ. Αρχάγγελος για το παιχνίδι με την τοπική ομάδα, στο πλαίσιο της 6ης αγωνιστικής για τον όμιλο Ρόδου. Οι Αρχαγγελίτες θα ταξιδέψουν αύριο το πρωί για την Κάρπαθο και στις 13:30 θα παίξουν με την τοπική ομάδα, θέλοντας να πετύχουν την πρώτη τους νίκη στο πρωτάθλημα. Ο Παντελής Μισσού δεν θα έχει στη διάθεσή του, τον Κώστα Παπαβασιλείου και τον Ιάκωβο Κάκα, ενώ οι υπόλοιποι παίκτες θα τεθούν στη διάθεσή του. Στο παιχνίδι με την Καλλιθέα, ο Α.Σ.Κ. Αρχάγγελος παρουσίασε ένα αρκετά καλό και βελτιωμένο πρόσωπο και αύριο στο κλειστό γυμναστήριο του Απερίου θα επιδιώξει να πάρει το πρώτο ροζ φύλλο της χρονιάς.


Μηθυμναίος: Μαρτίου 2013\nΑΦΗΣΕ Τ' ΑΧΝΑΡΙΑ ΤΟΥ Ο Μηθυμναίος ΣHMEΡA Τρίτη, Μαρτίου 26, 2013\nΕσένα, που κάθε χρόνο ανασταίνεσαι, γιορτάζω Άνοιξη.\nΜε ξεσηκώνει η γοητεία σου, η ανάδυση της ομορφιάς σου.\nΜια χούφτα παίρνω από σένα -μου φτάνει- και… ραίνω την ψυχή μου.\nΑΦΗΣΕ Τ' ΑΧΝΑΡΙΑ ΤΟΥ Ο Μηθυμναίος ΣHMEΡA Πέμπτη, Μαρτίου 21, 2013\nΕίναι εφτά και δέκα ακριβώς…\nΚάποια πράγματα που βάλθηκα να κάνω μου έκλεψαν το χρόνο.\nΤώρα ψάχνω τα χαμένα δευτερόλεπτα ανάμεσα\nστο μισοσκόταδο των σκέψεων…\nΝαι, ο χρόνος, αυτός που... ακόμη και τα όνειρα συντομεύει…\nΓια να προλάβει… λένε…\nόλες οι σκέψεις μου, πανάθεμά τες, σε όνειρα τελειώνουν.\nΠαραισθήσεις... κι ανάσες μονολογούν και τα γλυκαίνουν…\nΤι να κάνω, όμως, με το χρόνο;\nΤο ξέρω εαυτέ μου, δεν θα το μάθω ποτέ!\nΔεν θα σε μάθω ποτέ, εαυτέ μου!\nΠοιος άραγε θα μου δείξει πως θα βγω από το αδιέξοδο;\nαπό το στρίμωγμα του τίποτα;\nΝα μου υποδείξει πότε (και κυρίως πώς) πρέπει να κάνω την υπέρβαση;\nΔυστυχώς, όσο και να ξεγελάς τον καιρό\nο χρόνος δεν γυρίζει πίσω για να κάνει τις «κατάλληλες συστάσεις».\nΌσο κι αν προσπαθώ να υπογραμμίσω την παρουσία μου,\nαυτό που κάνω είναι να την διαγράφω τελείως!\nΚαι αυτό που μού ’μεινε και τριβέλιζε, μέρες τώρα, την ψυχή μου,\nήταν εκείνος ο στίχος που λέει ο λόγος κι ο ποιητής Διονύσης Καρατζάς:\n«Ζυγίζω τα χρώματα και μου βγαίνει Παράδεισος»!\nΑΦΗΣΕ Τ' ΑΧΝΑΡΙΑ ΤΟΥ Ο Μηθυμναίος ΣHMEΡA Σάββατο, Μαρτίου 09, 2013\nΣτις φίλες και τους φίλους που απέκτησα στα πάρε-δώσε μας εδώ…¸¸.•´ .•´¸¸.•´¯`•- ♥\n«Η εποχή στεγνή, τα φώτα σβηστά, το δωμάτιο άδειο, η αλήθεια απούσα»…\nΟι άνθρωποι θα έπρεπε, στο πέρασμα των χρόνων, να παραμένουν ίδιοι και αμετάβλητοι. Δεν αξίζει να αλλοιώνει κανείς τον εαυτό του, όποιος και αν είναι ο στόχος του. Όλα εκείνα τα ανθρώπινα πάθη που φωλιάζουν στα απόκρυφα βάθη της ψυχής μας, οι βουβές πίκρες και οι αβάσταχτοι στεναγμοί, οι έμμονες απογοητεύσεις, τα χαστούκια της ζωής, οι αμίλητες χαρές και οι άφωνες λύπες θα έπρεπε, αν γίνεται (που δε γίνεται), να μην αφήνουν σημάδια μέσα μας. Έχουμε ανάγκη να ονειρευόμαστε αλλά και να είμαστε δεμένοι πάντοτε με τα πράγματα γύρω μας. Με τα ασήμαντα που συνθέτουν την ιδιαίτερη ποιότητα της ανθρώπινης μοίρας.\nΠόσο δύσκολο είναι, αλήθεια, να μιλάς σήμερα για ανθρώπινες σχέσεις. Kι ακόμα πιο δύσκολο να τις συγκρίνεις με τις αλλοτινές. Όταν έχεις συναντήσει στη ζωή σου απλούς, ζεστούς, αυθεντικούς, μετρημένους ανθρώπους που κι αυτές τις αδυναμίες τους –κι αν ακόμα τις είχαν– δεν έκαναν ποτέ τον κόπο να σου τις κρύψουν. Άνοιγαν την καρδιά και τα χέρια τους να σ’ αγκαλιάσουν, να σε κλείσουν μέσα τους. Αυτοί κι εσύ μαζί! Αυτό το «μαζί» το νιώθαμε. Μαζί μοιραζόμασταν τις χαρές και τις λύπες. Έτσι η χαρά γινόταν διπλή και μισή η λύπη. Αυτό το μαζί, που στα τέσσερα γράμματά του έσμιγαν οι ανάσες μας! Που δε χρειάζονταν και πολύ να παλέψεις για να το κατακτήσεις. Άνθρωποι, που εύκολα γίνονταν δικοί σου άνθρωποι. Που η τύχη το ’θελε και τους συνάντησες δεν τους αναζήτησες. Πορεύτηκαν μαζί σου σε κοινούς δρόμους. Έφερναν την ψυχή τους αλφαδιά με τη δική σου. Τόσο κοντά ώστε να «πιάνουν» ακόμα και τα κρυμμένα σου «αχ»… Έτσι, τα σκόρπια κομμάτια σου, οι επιθυμίες και οι ανάγκες σου έβρισκαν συμμάχους της ίδιας ρίζας και τις ίδιας μοίρας για ν’ ακουμπήσουν. Φυσικά είχαν τα όριά τους, έτσι μάθαινες κι εσύ να μην τα ξεπερνάς. Ήταν άγραφος νόμος, που ρύθμιζε τις ανθρώπινες σχέσεις.\nΤώρα ο χώρος στένεψε, μίκρυνε, ήρθε στα μέτρα των συμφερόντων μας, αφού, καθώς φαίνεται, αυτά συνιστούν τον μοναδικό γνώμονα, αυτά απαρτίζουν την ηθική μας... Μένουμε εγκλωβισμένοι μέσα στο εφήμερο γιατί απομακρυνθήκαμε εντελώς από το χώρο του ονείρου και από το χώρο της μέθης που χρειάζεται για να πραγματοποιήσεις το όνειρο. Τώρα το εφήμερο βασιλεύει και όλα έχουν ημερομηνία λήξης. Η φιλία «μασκοφορείται» και η έννοιά της ταυτίστηκε με την ιδιοτέλεια και το συμφέρον. Μετατρέψαμε το χώρο μας σ’ ένα τοπίο γεμάτο υποκρισία και απόκρυφες λαχτάρες για όσα ανείπωτα φωλιάζουν βουβά μέσα μας. Μας λείπουν οι άνθρωποι, μας λείπουν τα λόγια που δεν είπαμε, οι κουβέντες που δεν πρόφτασαν να τελειώσουν... Κι όταν πια, δεν έχεις τι να μιλήσεις και τι να πεις μ’ έναν φίλο, η φιλία τραυματίζεται, η ανθρωπιά και η αγάπη χάνονται.\nΔική μας επιλογή είναι οι φίλοι. Μέσα από αμέτρητες διαδρομές ζωής γνωρίζουμε, παραγνωρίζουμε, διαλέγουμε, προχωράμε, σκοντάφτουμε, κάποιες φορές, αμφιβάλλουμε, αναθεωρούμε, πονάμε, ξεσπάμε, χάνουμε… Κι αλίμονο, εκείνο που χάνουμε δεν είναι άλλο απ’ την ορθάνοιχτη πόρτα της ψυχής μας. Όχι, δεν θέλει παραχωρήσεις η φιλία. Δόσιμο θέλει, από καρδιάς. Δίνουμε ό,τι έχουμε κι όπως το μπορούμε. Κι αυτό, θα πρέπει να είναι αληθινό. Έτσι είναι οι φίλοι! Στα πάρε-δώσε τους. Στους δρόμους και στα σπίτια, στους καφενέδες και στα σοκάκια, στις παρέες και στα διαδίκτυα...\n* Δημοσιεύτηκε στην επετειακή έκδοση του περιοδικού «Σκαμιά»\nΑΦΗΣΕ Τ' ΑΧΝΑΡΙΑ ΤΟΥ Ο Μηθυμναίος ΣHMEΡA Τρίτη, Μαρτίου 05, 2013\nΑΦΗΣΕ Τ' ΑΧΝΑΡΙΑ ΤΟΥ Ο Μηθυμναίος ΣHMEΡA Σάββατο, Μαρτίου 02, 2013